C 194/30
SL
Uradni list Evropske unije
2.6.2023
V (Objave)
POSTOPKI V ZVEZI Z IZVAJANJEM POLITIKE KONKURENCE
EVROPSKA KOMISIJA Predhodna priglasitev koncentracije Zadeva: M.11131 – PIERER / LEONI Zadeva, primerna za obravnavo po poenostavljenem postopku (Besedilo velja za EGP)
(2023/C 194/07)
1.
Komisija je 17. maja 2023 prejela priglasitev predlagane koncentracije v skladu s členom 4 Uredbe Sveta (ES) št.
139/2004 (1).
Ta priglasitev zadeva naslednji podjetji: — dipl. inž.
Stefan Pierer, fizična oseba („gospod Pierer“, Avstrija), — LEONI AG, podjetje, ki kotira na borzi („LEONI“, Nemčija).
Noben od njegovih delničarjev ne vpliva odločilno na podjetje LEONI.
Gospod Pierer pridobi v smislu člena 3(1)(b) uredbe o združitvah nadzor nad podjetjem LEONI.
Koncentracija se izvede z nakupom delnic.
2.
Poslovne dejavnosti zadevnih podjetij so:
— Gospod Pierer nadzoruje podjetje Pierer Industrie AG („podjetje PIAG“).
Podjetje PIAG je avstrijska industrijska investicijska skupina, ki je dejavna na področju proizvodnje in distribucije motornih koles, električnih koles in sestavnih delov za dvokoles na motorni pogon; na področju razvoja, proizvodnje, vzdrževanja in distribucije visokoteh­ noloških mehanskih sistemov za dinamične komponente dirkalnih, luksuznih avtomobilov in aeronavtike; ter na področju proizvodnje zavor, črpalk in sestavnih delov motorja, ki omejujejo nastajanje CO2.
Podjetje PIAG je dejavno po vsem svetu, — Podjetje LEONI je svetovni ponudnik izdelkov, rešitev in storitev za upravljanje energije in podatkov v avtomobilski industriji.
Natančneje, podjetje LEONI zagotavlja standardizirane kable in podatkovne kable za sisteme kablov.
3.
Po predhodnem pregledu Komisija ugotavlja, da bi se za priglašeno koncentracijo lahko uporabljala uredba o združitvah.
Vendar končna odločitev o tem še ni sprejeta.
V skladu z Obvestilom Komisije o poenostavljenem postopku obravnave določenih koncentracij na podlagi Uredbe Sveta (ES) št.
139/2004 (2) je treba opozoriti, da je ta zadeva primerna za obravnavo po postopku iz Obvestila.
(1) UL L 24, 29.1.2004, str.
1 (uredba o združitvah).
(2) UL C 366, 14.12.2013, str. 5.